Դեյվիդ Լեթերման

**Դեյվիդ Մայքլ Լեթերման** ( ) ամերիկացի կատակերգու, հեռուստատեսային և կինոպրոդյուսեր։

Նա 33 տարի շարունակ վարել է ուշ գիշերային հեռուստատեսային թոք-շոուներ՝ սկսած NBC- ով 1982 թվականի փետրվարի 1-ին «Ուշ գիշեր Դեյվիդ Լեթերմանի հետ» դեբյուտից և ավարտվելով CBS- ով 2015 թվականի մայիսի 20-ին «Ուշ շոու Դեյվիդ Լեթերմանի հետ» հաղորդմամբ։ Ընդհանուր առմամբ, Լեթերմանը վարել է «Ուշ գիշեր» և «Ուշ շոու» հաղորդումների 6080 դրվագ, գերազանցելով իր ընկերոջը և խորհրդատու Ջոնի Քարսոնին ՝ որպես ամերիկյան հեռուստատեսության պատմության մեջ ամենաերկար շարունակվող ուշ գիշերային թոք-շոուի հաղորդավար։

## Կենսագրություն
Նա ավարտել է Բոլ Սթեյթ համալսարանը Ինդիանայում 1960-ականների վերջին, որից հետո աշխատել է որպես հեռուստատեսային եղանակի մեկնաբան և ռադիոհաղորդավար։ 1975 թվականին Լեթերմանը տեղափոխվել է Լոս Անջելես, որտեղ գրել է մի շարք հեռուստաշոուների համար, այդ թվում՝ 1974 թվականի « *Լավ ժամանակներ»* սիթքոմի համար ։ Հեռուստաշոուների հաճախակի հյուր լինելով՝ Լեթերմանը շուտով դարձել է *«The Tonight Show Starring Johnny Carson» հաղորդման* մշտական հյուր՝ լայն ճանաչում ձեռք բերելով իր կատակերգական կերպարի շնորհիվ։մինի|Լեթերմանը հարցազրույց է վերցնում կատակերգու Ջերի Լյուիսից 1982 թվականին|ձախիցԼեթերմանի նվաճումները աննկատ չմնացին, և շուտով NBC-ն նրան հնարավորություն տվեց վարելու իր սեփական շոուն։ Դա *«Դեյվիդ Լեթերմանի շոուն»* առավոտյան ծրագիրն էր, որի պրեմիերան տեղի ունեցավ 1980 թվականի հունիսին։ Ծրագիրը ջերմորեն ընդունվեց քննադատների կողմից և արժանացավ երկու «Էմմի» մրցանակի, սակայն ցածր վարկանիշի պատճառով այն փակվեց նույն թվականի հոկտեմբերին։ Հեռուստահաղորդավարի նոր շոուն «Ուշ գիշեր Դեյվիդ Լեթերմանի հետ» (1982-1993) ծրագիրն էր, որը առանձնանում էր իր սրամտությամբ և անկանխատեսելիությամբ։

1992 թվականին Լեթերմանը պայմանագիր կնքեց CBS-ի հետ, որտեղ սկսեց վարել իր սեփական՝ «The Late Show with David Letterman » հաղորդումը։ ԱՅս թոք-շոուն մեծ ժողովրդականություն ձեռք բերեց Ամերիկայում։ Շոուին սովորաբար հրավիրվում էին հայտնի դերասաններ, երաժիշտներ, քաղաքական գործիչներ և այլ հայտնիներ։ Նրա հյուրերը մի ժամանակ այնպիսի հայտնի քաղաքական գործիչներ էին, ինչպիսիք են Բիլ Քլինթոնը, Ջոն Մաքքեյնը, Բարաք Օբաման։ 2014 թվականի ապրիլին Լեթերմանը հայտարարեց, որ իր պայմանագրի ժամկետը լրանալուց հետո՝ 2015 թվականին, կհեռանա աշխատանքից։ Շոուի վերջին սերիան հեռարձակվել է 2015 թվականի մայիսի 20-ին։ Նրա հեռանալուց հետո Սթիվեն Քոլբերտը սկսեց վարել «Ուշ շոուն»։

2018 թվականի հունվարին Լեթերմանը դարձավ Netflix-ի նոր՝ «Իմ հաջորդ հյուրը ներկայացման կարիք չունի» թոք-շոուի հաղորդավարը (»), առաջին հյուրը Բարաք Օբաման էր: 2022 թվականի հոկտեմբերին Լեթերմանը մեկնեց Կիև, Ուկրաինա, որպեսզի նկարահանի ծրագրի հատուկ առանձին դրվագը, որում հարցազրույց կվերցնի Ուկրաինայի նախագահ Վլադիմիր Զելենսկիից:

## Պարգևներ
1985-ից 1987 թվականներին նա ամեն տարի արժանացել է «Primetime Emmy» մրցանակի՝ «Exception կամ Music Special»-ի համար լավագույն սցենարի համար (կիսվելով շոուի մյուս սցենարիստների հետ)։ 1996 թվականին Լեթերմանը զբաղեցրել է 45-րդ տեղը «Բոլոր ժամանակների 50 մեծագույն հեռուստատեսային աստղեր» ցանկում: 2001 թվականին People ամսագիրը նրան անվանել է տարվա 25 ամենահետաքրքիր մարդկանցից մեկը։ 2021 թվականին նա արժանացել է Քենեդիի կենտրոնի պատվո մրցանակին։ 2017 թվականին նա արժանացել է Մարկ Տվենի անվան մրցանակի՝ ամերիկյան հումորի համար։

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացիներ
Կատեգորիա:Կատակերգուներ
Կատեգորիա:Հեռուստատեսային պրոդյուսերներ
Կատեգորիա:Հեռուստատեսություն